НэхъыфIу къалъытэ
Печатымрэ цIыхубэ коммуникацэхэмкIэ федеральнэ IуэхущIапIэр хэплъащ 2016 гъэм и программэм хагъэхьэну социальнэ мыхьэнэ зиIэ литературэм. Урысей Федерацэм и Правительствэм къищта «Урысей щэнхабзэ (2012-2018 гъэхэр)» федеральнэ программэ хэхам и IуэхукIэ» унафэм хагъэхьащ Котляровхэ Мариерэ Викторрэ я «Удивительная Кабардино-Балкария» лэжьыгъэр. Федеральнэ бюджетым щыщ мылъкуу а Iуэхум хухахащ сом мини 180-рэ.
«Удивительная Кабардино-Балкария» тхылъыр Котляровхэ Мариерэ Вик-торрэ я лэжьыгъэ щхьэхуэ-хэм я еханэ Iыхьэщ. НэхъапэIуэкIэ къыдэкIа «Живописная Кабардино-Балкария» (2004), «Таинственная Кабардино-Балкария» (2011), «Неизвестная Кабардино-Балкария» (2013), «Загадочная Кабардино-Балкария» (2014), «Увлекательная Кабардино-Балкария» (2014) тхылъхэр республикэм и тхыдэм щыщ Iыхьэщ.
Лъахэхутэхэм я иджырей лэжьыгъэми къызэщIеубыди къэхъугъэ телъыджэхэм теухуа тхыгъэхэр.
Тхылъеджэхэр хагъэгъуазэ Кавказ Ищхъэрэм фашист зэрыпхъуакIуэхэм къыщагъэна «Аненербе» зэгухьэныгъэм теухуа артефактхэм, «Бергман» батальоным и зы IуэхущIапIэр зэрагъэкIуэдам, Тызыл, Медвежье аузхэм щахъумэ щэхухэм, нэгъуэщIхэми ятеухуахэм.
ПфIэгъэщIэгъуэну укъоджэ цIыхушх бэджым; Хъулам-Безенги аузым щызекIуэ шынагъуэм; алмэстыр щыпсэуа бгъуэнщIагъым, Лашынкъей къуажэм и Iэгъуэблагъэм щыIэ бэным ятеухуа тхыгъэхэм.
«Удивительная Кабардино-Балкария» тхылъым хагъэхьащ тхыгъэ 50-м щIигъу къызэщIэзыубыдэ «На перекрёстках времени», «Реальное ирреальное», «Сетевые странички» Iыхьищыр.
КЪАНДУР Iэдэм.
